Vainatrakio kapinės
Vainatrakio kapinės – naujos veikiančios kapinės Vainatrakyje, Rokų seniūnijoje (Kauno raj., paribyje su Prienų raj.), už 18 km į pietus nuo Kauno centro. Užimamas bendras plotas – 40 ha. Kapines eksploatuoja Kauno miesto savivaldybės įmonė „Kapinių priežiūra". Pasiekiamos vykstant rajoniniais keliais  1911  Rokai–Girininkai–Purvininkai  arba  1913  Rokeliai–Vainatrakis–Pakuonis , kuriuose yra pastatyti informaciniai ženklai. Kapinės oficialiai atidarytos 2014 m. kovo 25 d., pašventinus simbolinį akmenį jų prieigose. Aptvertoje kapinių teritorijoje jau buvo įrengti vartai, pastatyti atliekų konteineriai, biotualetas, nutiesti takai, supilta keliolika kapų. Įrengtas naujas privažiavimo kelias. Kapines supa atviri dirbami laukai. Artimiausios gyvenvietės: Rokai, Vainatrakis (Rokų sen.), Vainatrakis (Taurakiemio sen.), Patamulšėlis, Raželiai, Girininkai.